ai4bharat/Pralekha huggingface dataset:
మహిళా, శిశు అభివృద్ధి మంత్రిత్వ శాఖ
కరోనా కారణంగా తల్లిందండ్రులిద్దరినీ లేదా ఒకరిని కోల్పోయిన చిన్నారుల వివరాలను ఆన్లైన్ ట్రాకింగ్ పోర్టల్ "బాల్ స్వరాజ్ "లో అప్లోడ్ చేయాలని రాష్ట్రాలు, యూటీలను కోరిన ఎన్సీపీసీఆర్
దేశంలో కొవిడ్ ప్రభావంతో చిన్నారులకు సంబంధించిన సమస్యలు పెరుగుతున్న దృష్ట్యా; సంరక్షణ, భద్రత అవసరమైన పిల్లల కోసం "బాల్ స్వరాజ్ " పేరిట ఒక ఆన్లైన్ ట్రాకింగ్ పోర్టల్ను జాతీయ బాలల హక్కుల సంరక్షణ సంఘం  తీసుకొచ్చింది. బాలల న్యాయ చట్టం-2015లోని సెక్షన్ 109 ప్రకారం సంక్రమించిన బాలల హక్కుల పర్యవేక్షణ యంత్రాంగ విధుల్లో భాగంగా ఈ పోర్టల్కు రూపకల్పన చేసింది. సంరక్షణ, భద్రత అవసరమైన పిల్లల ఆన్లైన్ ట్రాకింగ్, డిజిటల్ రియల్ టైమ్ పర్యవేక్షణ కోసం ఈ పోర్టల్ను కమిషన్ తీసుకొచ్చింది. కరోనా కారణంగా తల్లిదండ్రులిద్దరినీ లేదా ఒకరిని కోల్పోయిన చిన్నారుల వివరాలను సేకరించడానికి కూడా ఈ పోర్టల్ పరిధిని విస్తరించి, "కొవిడ్ సంరక్షణ" పేరిట ఒక లింకును ఇచ్చింది. సంబంధిత అధికారులు లేదా విభాగాలు ఆ తరహా చిన్నారుల వివరాలను ఈ లింకు ద్వారా పోర్టల్లో అప్లోడ్ చేయవచ్చు.
కుటుంబ మద్దతు లేని, జీవనాధారానికి ఎలాంటి స్పష్టమైన మార్గాలు లేని చిన్నారులను సంరక్షణ, భద్రత అవసరమైనవారిగా బాలల న్యాయ చట్టం-2015లోని సెక్షన్ 2 ప్రకారం గుర్తించాలి. అలాంటి చిన్నారుల శ్రేయస్సు, భద్రత కోసం చట్టంలో సూచించిన అన్ని విధానాలను పాటించాలి.
కొవిడ్ ప్రభావిత చిన్నారులను బాలల సంరక్షణ సంఘం  ముందు హాజరుపరచడం దగ్గర నుంచి, వారి తల్లిదండ్రులు/ సంరక్షకులు/ బంధువులకు అప్పగించడం, తర్వాత కూడా వారిని పర్యవేక్షించడం "బాల్ స్వరాజ్-కొవిడ్ కేర్" పోర్టల్ లక్ష్యం. జిల్లా, రాష్ట్ర అధికారులు పోర్టల్లో అప్లోడ్ చేసిన ప్రతి చిన్నారి సమాచారం ప్రకారం, అతడు/ఆమె తన అర్హతల ప్రకారం ఆర్థిక, ఇతర ప్రయోజనాలను
పొందగలరా, లేరా అనే అంశాన్ని కమిషన్ నిర్ధరించుకుంటుంది. సీడబ్ల్యూసీ ఎదుట బాలుడు/బాలికను ప్రవేశపెట్టారా, వారి కోసం ఆదేశాలు జారీ అవుతున్నాయా, లేదా అన్నది కూడా తెలుసుకుంటుంది. బాలల పథకాల అమలుకు రాష్ట్రాలకు మరిన్ని నిధులు అవసరమైతే కమిషన్ ఆ విషయాన్ని కూడా గుర్తిస్తుంది.
ఈ నెల 29వ తేదీ సాయంత్రం వరకు ఉన్న అనాథ చిన్నారుల వివరాలను కొవిడ్ కేర్ లింక్ ద్వారా బాల్ స్వరాజ్ పోర్టల్లో అప్లోడ్ చేయాలని దేశవ్యాప్తంగా ఉన్న జిల్లా అధికారులందరినీ ఈ నెల 28వ తేదీన అత్యున్నత న్యాయస్థానం ఆదేశించింది. సుప్రీంకోర్టు ఆదేశాలను అన్ని రాష్ట్రాలు, కేంద్ర పాలిత ప్రాంతాల్లోని మహిళా, శిశు అభివృద్ధి/ సామాజిక సంక్షేమ శాఖల కార్యదర్శులు, ప్రభుత్వ ప్రధాన కార్యదర్శలకు లేఖల ద్వారా ఎన్సీపీసీఆర్ తెలియజేసింది. ప్రతి యూజర్/ బాలల జిల్లా సంరక్షణాధికారి, రాష్ట్ర ప్రభుత్వాల యూజర్ నేమ్, పాస్వర్డ్లను అన్ని రాష్ట్రాలు, కేంద్ర పాలిత ప్రాంతాలకు అందించింది.
ఎన్సీపీసీఆర్ ఒక చట్టబద్ధ సంస్థ. కేంద్ర మహిళా, శిశు అభివృద్ధి మంత్రిత్వ శాఖ ఆధ్వర్యంలో ఇది పనిచేస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
51.08 శాతానికి పెరిగిన కోలుకున్నవారి శాతం
ప్రస్తుతం కోవిడ్ -19 పరీక్షలకి అందుబాటులోకి వచ్చిన లాబ్ లు 900 కి పైమాటే
గడిచిన 24 గంటల్లో మొత్తం 7419 మంది కోవిడ్-19 బాధితులు పూర్తిగా కోలుకున్నారు. దీంతో మొత్తం కోలుకున్నవారి సంఖ్య 1,69,797 కు చేరింది. బాధితులలో కోలుకున్నవారి శాతం 51.08% గా నమోదైంది. దీన్నిబట్టి వ్యాధి సోకిన వారిలో సగం మందికి పైగా కోలుకున్నారు
ప్రస్తుతం చికిత్స పొందుతున్నవారి సంఖ్య 1,45,779. వీరందరికీ వైద్యుల పర్యవేక్షణలో చికిత్స కొనసాగుతోంది
కరోనా వైరస్ సోకిన వారిని పరీక్షించేందుకు పరీక్షల సామర్థ్యాన్ని భారతీయ వైద్య పరిశోధనామండలి  పెంచుతూ వస్తోంది. ప్రభుత్వ లేబరేటరీల సంఖ్య ఇప్పుడు 653 కి చేరుకోగా ప్రైవేట్ లాబ్స్ సంఖ్య 248 కి పెరిగింది. దీంతో మొత్తం లాబ్స్ సంఖ్య 901 అయింది. ఆ వివరాలు ఇలా ఉన్నాయి:
తక్షణం ఫలితాలు చూపే పరీక్షల లాబ్స్ : 534 
ట్రూ నాట్ ఆధారిత పరీక్షల లాబ్స్ : 296 
సిబినాట్ ఆధారిత పరీక్షల లాబ్స్: 71 
గడిచిన 24 గంటల్లో 1,15,519 శాంపిల్స్ పరీక్షించారు. ఇప్పటివరకు మొత్తం పరీక్షించిన శాంపిల్స్ సంఖ్య 57,74,133 కు చేరింది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి.
పర్యావరణం, అడవులు, మరియు వాతావరణ మార్పు మంత్రిత్వ శాఖ
భారతదేశంలో 79.4 మిలియన్ టన్నులకు పెరిగిన కార్బన్ స్టాక్
చెట్టు ద్వారా కార్బన్ సీక్వెస్ట్రేషన్ యొక్క పరిమాణం.. చెట్ల జాతులతో సహా వివిధ పర్యావరణ మరియు భౌతిక కారకాలపై ఆధారపడి ఉంటుంది. ఇండియా స్టేట్ ఆఫ్ ది ఫారెస్ట్ రిపోర్ట్ - 2021 ప్రకారం అడవులలో మొత్తం కార్బన్ స్టాక్ 7,204 మిలియన్ టన్నులుగా అంచనా వేయబడింది. ఇందులో 529.47 మిలియన్ టన్నుల కార్బన్ స్టాక్ ప్లాంటేషన్ /అటవీ వెలుపల చెట్లలో గుర్తించబడింది. 2019 నాటి చివరి అంచనాతో పోలిస్తే దేశంలోని కార్బన్ స్టాక్లో 79.4 మిలియన్ టన్నుల పెరుగుదల ఉంది. వార్షిక పెరుగుదల 39.7 మిలియన్ టన్నులకు సమానంగా ఉంది. ఇది 145.6 మిలియన్ టన్నుల CO2eqకి సమానం. వాతావరణ మార్పుల విషయమై ఐక్యరాజ్యసమితి ఫ్రేమ్వర్క్ కన్వెన్షన్  భారతదేశం ఒక భాగస్వామి. పారిస్ ఒప్పందం  లోని ఆర్టికల్ 6 అమలు కోసం జాతీయంగా నియమించబడిన అథారిటీ నోటిఫై చేయబడింది, ఇది కార్బన్ ట్రేడింగ్ కోసం పారిస్ ఒప్పందంలోని ఆర్టికల్ 6 ప్రకారం ప్రాజెక్ట్ల ఆమోదపు ఆదేశాన్ని కలిగి ఉంది. అలాగే, ఒక భారతీయ కార్బన్ మార్కెట్  ఇంటర్-ఎలియా ఆఫ్సెట్ మెకానిజంను కలిగి ఉంటుంది. ఆఫ్సెట్ మెకానిజం కింద, రైతులు మరియు గ్రామ పంచాయతీలతో సహా సంస్థలు కార్బన్ క్రెడిట్లను ఉత్పత్తి చేయవచ్చు మరియు విక్రయించవచ్చు. ఈ సమాచారాన్ని పర్యావరణ, అటవీ మరియు వాతావరణ మార్పుల శాఖ సహాయ మంత్రి శ్రీ అశ్విని కుమార్ చౌబే రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
భారత పోటీ ప్రోత్సాహక సంఘం
జైప్రకాష్ అసోసియేట్స్ లిమిటెడ్, అనుబంధ సంస్థల నుంచి నిర్దిష్ట ఆస్తులను దాల్మియా సిమెంట్  లిమిటెడ్ కొనుగోలు చేసే ప్రతిపాదనకు సీసీఐ ఆమోదం
జైప్రకాష్ అసోసియేట్స్ లిమిటెడ్, దాని అనుబంధ సంస్థలకు  చెందిన క్లింకర్, సిమెంట్, విద్యుత్ కేంద్రాన్ని దాల్మియా సిమెంట్  లిమిటెడ్  కొనుగోలు చేసే ప్రతిపాదనకు కాంపిటీషన్ కమిషన్ ఆఫ్ ఇండియా  ఆమోదం తెలిపింది.
దాల్మియా భారత్ లిమిటెడ్  పూర్తి యాజమాన్యంలో పని చేస్తున్న అనుబంధ సంస్థ దాల్మియా సిమెంట్  లిమిటెడ్. దాల్మియా భారత్ లిమిటెడ్ గత 80 సంవత్సరాలుగా సిమెంట్ తయారీ & విక్రయ వ్యాపారం చేస్తోంది. దాల్మియా భారత్ గ్రూప్  మొత్తానికి డీబీఎల్ అంతిమ మాతృ సంస్థ. ఇది,  ప్రధానంగా  సిమెంట్ తయారీ & అమ్మకం  చక్కెర తయారీ & అమ్మకం  ఫ్యాక్టరీ మరమ్మతుల సేవలు వంటి విభాగాల్లో వ్యాపారం చేస్తోంది.
అమ్ముడవుతున్న నిర్దిష్ట ఆస్తులు భారతదేశంలో క్లింకర్ తయారీ & అమ్మకంలో ఉన్నాయి. ప్రధానంగా మధ్యప్రదేశ్, ఉత్తరప్రదేశ్, ఛత్తీస్గఢ్ రాష్ట్రాల్లో గ్రే సిమెంట్ తయారీ & అమ్మకం, సొంత అవసరాలకు బొగ్గు ఆధారిత విద్యుత్ ఉత్పత్తి చేస్తున్నాయి.
సీసీఐ వివరణాత్మక ఆదేశం రావలసివుంది.
(Visitor Counter : 89
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 వాక్సిన్ అప్డేట్
రాష్ట్రాలు,కేంద్రపాలిత ప్రాంతాలకు కేంద్రం 41.99 కోట్ల వాక్సిన్డోస్ లు అందించడం జరిగింది.
2.56 కోట్ల మిగులు వాక్సిన్డోస్లు, వాడని వాక్సిన్ డోస్లు రాష్ట్రాలు, కేంద్రపాలిత ప్రాంతాలు, ప్రైవేటు ఆస్పత్రుల వద్ద ఉన్నాయి.
కేంద్ర ప్రభుత్వం దేశ వ్యాప్తంగా కోవిడ్ -19 వాక్సిన్ కార్యక్రమాన్ని వేగవంతం చేసేందుకు కట్టుబడి ఉంది. కోవిడ్ -19 సార్వత్రిక వాక్సినేషన్కు సంబంధించిన కొత్త దశ2021 జూన్ 21 నుంచి ప్రారంభమైంది. మరిన్ని వాక్సన్లు అందుబాటులోకి తీసుకురావడం ద్వారా వాక్సినేషన్ను వేగవంతం చేశారు. మరింత మెరుగైన ప్రణాళిక ద్వారా వాక్సిన్ అందుబాటుకు సంబంధించిన ముందస్తు సమాచారం అందించడంతోపాటు, వాక్సిన్ అందుబాటును రాష్ట్రాలు, కేంద్రపాలిత ప్రాంతాలకు పెంచడం జరిగింది.
దేశ వ్యాప్త వాక్సినేషన్ కార్యక్రమంలొ భాగంగా, భారత ప్రభుత్వం రాష్ట్రాలు, కేంద్ర పాలిత ప్రాంతాలకు కోవిడ్ వాక్సిన్లను ఉచితంగా సరఫరా చేస్తున్నది. కోవిడ్ -19 వాక్సినేషన్ నూతన దశలో కేంద్ర ప్రభుత్వం , వాక్సిన్ ఉత్పత్తిదారులు ఉత్పత్తి చేసే వాక్సిన్లో 75 శాతం వాక్సిన్ను సేకరించి దానిని ఉచితంగా రాష్ట్రాలు, కేంద్ర పాలిత ప్రాంతాలకు సరఫరా చేస్తుంది.
|
|
వాక్సిన్ డోస్లు
|
|

|
|
సరఫరా చేసినవి
|
|
41,99,68,590
|
|
పంపిణీ దశలో ఉన్నవి
|
|
15,75,140
|
|
వినియోగించినవి
|
|
39,42,97,344
|
|
మిగులు అందుబాటులో ఉ న్నవి
|
|
2,56,71,246
41.99 కోట్లకు పైగా వాక్సిన్ డోస్లు  రాష్ట్రాలు, కేంద్ర పాలిత ప్రాంతాలకు వివిధ మార్గాలలో ఇప్పటివరకు అందజేయడం జరిగింది.మరో 15,75,140 వాక్సిన్ డోస్లు పంపిణీ దశలో ఉన్నాయి.
ఇందులో వృధా అయిన వాటితో కలుపుకుని వినియోగించిన వాక్సిన్ డోస్లు 39,42,97,344 . 
2.56కోట్లకు పైగాఇంకా వాడని, మిగులు కోవిడ్ వాక్సిన్ డోస్లు  రాష్ట్రాలు, కేంద్రపాలిత ప్రాంతాలు, ప్రైవేటు ఆస్పత్రుల వద్ద వాడకానికి సిద్ధంగా ఉన్నాయి.
గ్రామీణాభివృద్ధి మంత్రిత్వ శాఖ
2023 జూలై 18న “భూమి సమ్మాన్” 2023 అవార్డులు ప్రదానం చేయనున్న భారత రాష్ట్రపతి
పూర్తి స్థాయిలో భూమి రికార్డుల డిజిటలైజేషన్ సాధించిన 9 మంది కార్యదర్శులు, 68 జిల్లా కలెక్టర్లకు భూమి సమ్మాన్ను అందజేయనున్న రాష్ట్రపతి
భూమి రికార్డుల ఆధునీకరణ కోసం అమలు జరుగుతున్న పథకం  లక్ష్యాలను పూర్తి స్థాయిలో సాధించిన 9 మంది కార్యదర్శులు, 68 జిల్లా కలెక్టర్లకు 2023 జూలై 18న న్యూఢిల్లీ విజ్ఞాన్ భవన్ జరిగే కార్యక్రమంలో భారత రాష్ట్రపతి భూమి సమ్మాన్ అవార్డులు అందజేస్తారు. 75 ఏళ్ల పాలనలో ప్రతిభ కనబరిచి, లక్ష్యాల మేరకు పనిచేసిన రాష్ట్రాలకు చెందిన రెవెన్యూ, రిజిస్ట్రేషన్ విభాగాల అధికారులు, సిబ్బందిని సన్మానించడం ఇదే తొలిసారని కేంద్ర గ్రామీణాభివృద్ధి, పంచాయతీ రాజ్ శాఖ మంత్రి శ్రీ గిరిరాజ్ సింగ్ తెలిపారు. ఈ ఏడాది నుంచి ప్రతి సంవత్సరం భూమి సమ్మాన్ అవార్డులు అందిస్తామని మంత్రి తెలిపారు.
కేంద్రం, రాష్ట్ర ప్రభుత్వాల మధ్య కొనసాగుతున్న సహకార సమాఖ్య స్ఫూర్తికి “భూమి సమ్మాన్” పథకం ఒక ఉదాహరణ అని మంత్రి పేర్కొన్నారు. నమ్మకం, భాగస్వామ్యం ఆధారంగా కేంద్ర-రాష్ట్ర సంబంధాలు ఉంటాయన్నారు.భూమి రికార్డుల కంప్యూటీకరణ, డిజిటలైజేషన్ అంశాలకు సంబంధించి రాష్ట్రాలు/ కేంద్రపాలిత ప్రాంతాల నుంచి అందిన నివేదికల ఆధారంగా గ్రేడింగ్ వ్యవస్థ పనిచేస్తుందని శ్రీ గిరిరాజ్ సింగ్ పేర్కొన్నారు.
భూమి రికార్డుల డిజిటలైజేషన్ వల్ల భూ వివాదాలకు సంబంధించి కోర్టుల్లో పెండింగ్ లో ఉన్న కేసుల సంఖ్య గణనీయంగా తగ్గుతుందని శ్రీ గిరిరాజ్ సింగ్ తెలిపారు. భూ వివాదాల వల్ల ప్రాజెక్టుల నిర్మాణంలో జాప్యం జరుగుతోందని అన్నారు. దీనివల్ల దేశ జీడీపీ తగ్గుతుందని మంత్రి అన్నారు.భూమి రికార్డుల డిజిటలైజేషన్ వల్ల వ్యవసాయం, రైతు సంక్షేమం, ఎరువులు, రసాయనాలు, ప్రజా పంపిణీ వ్యవస్థ, పంచాయతీరాజ్, ఆర్థిక సంస్థల రంగాల్లో కేంద్ర రాష్ట్ర ప్రభుత్వాలు అమలు చేస్తున్న కార్యక్రమాలు మరింత వేగంగా, సమర్ధంగా అమలు జరుగుతాయని మంత్రి అన్నారు. భూమి రికార్డులకు సంబంధించి వివిధ ప్రభుత్వ శాఖలు/సంస్థలు/ విభాగాల మధ్య సమాచార మార్పిడి ఒకే విధంగా, ఏకకాలంలో, సమర్ధంగా జరగాల్సి ఉంటుందని మంత్రి అన్నారు.
జాతీయ స్థాయిలో భూ వనరుల శాఖ డిజిటలైజేషన్ లక్ష్యాలను 94% వరకు సాధించిందని శ్రీ గిరిరాజ్ సింగ్ తెలిపారు. 2024 మర్చి 31 నాటికి ముఖ్యమైన భూమి రికార్డులను 100% డిజిటలైజేషన్ చేయాలన్న లక్ష్యంతో పని చేస్తున్నామని మంత్రి తెలిపారు.
నేపథ్యం:
అర్హత కలిగిన ప్రతి ఒక్కరికి ప్రభుత్వం అమలు చేస్తున్న సంక్షేమ పథకాల ఫలాలు అందాలని 2022 ఫిబ్రవరి 23న నిర్వహించిన బడ్జెట్ అనంతర వెబినార్ లో ప్రధానమంత్రి శ్రీ నరేంద్ర మోడీ సూచించారు. ప్రభుత్వ పథకాలు పూర్తి స్థాయిలో అమలు చేయాల్సిన అవసరాన్ని 2023 జూలై 3న జరిగిన మంత్రిమండలి సమావేశంలో ప్రధానమంత్రి మరోసారి గుర్తు చేశారు. ప్రభుత్వ పథకాలు అమలు జరుగుతున్న తీరును డిఐఎల్ఆర్ఎంపి కింద ఆరు ప్రధాన అంశాలను పరిగణనలోకి తీసుకుని మంత్రిత్వ శాఖ విశ్లేషిస్తోంది.
డిఐఎల్ఆర్ఎంపి లోని మేనేజ్మెంట్ ఇన్ఫర్మేషన్ సిస్టమ్ లో పొందుపరిచిన వివరాలు రాష్ట్రాలు/కేంద్రపాలిత ప్రాంతాల నుంచి నివేదికలు ఆధారంగా జిల్లాల పనితీరు గ్రేడింగ్ జరిగింది. . డిఐఎల్ఆర్ఎంపి కి సంబంధించిన ప్రధాన తరగతుల్లో 100% లక్ష్యాలను పూర్తి చేసిన జిల్లాలకు ప్లాటినం గ్రేడింగ్ ఇస్తారు. . లక్ష్యాల మేరకు పనిచేసిన 9 మంది రాష్ట్ర కార్యదర్శులు , జిల్లాలకు చెందిన 68 జిల్లా కలెక్టర్లకు "భూమి సమ్మాన్" ప్రదానం చేస్తారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఇ ఎగుమతి ప్రోత్సాహక మండలి అనధికారిక, దురుద్దేశపూరిత చర్యలపై ప్రజలను హెచ్చరించిన ఎంఎస్ఎంఇ మంత్రిత్వ శాఖ
ఎంఎస్ఎంఇ మంత్రిత్వ శాఖ అనుబంధ విభాగం పేరుతో ఆ సంస్థ నిర్వహిస్తున్న తప్పుడు కార్యకలాపాల పట్ల మంత్రిత్వ శాఖ తీవ్ర అభ్యంతరం
ఆ విభాగం జారీ చేసే నియామక పత్రాల్లో తన పాత్ర గాని, అధికారిక గుర్తింపు గాని లేవని స్పష్టీకరణ
ఎంఎస్ఎంఇ ఎగుమతుల ప్రోత్సాహక మండలి డైరెక్టర్ పోస్ట్ భర్తీకి నియామక పత్రం జారీ చేసిందని కొన్ని పత్రికలు, సామాజిక మాధ్యమాల్లో వార్త ప్రచురితమయిందన్న విషయం తన దృష్టికి వచ్చినట్టు ఎంఎస్ఎంఇ మంత్రిత్వ శాఖ తెలియచేసింది. ఎంఎస్ఎంఇ మంత్రిత్వ శాఖ పేరును కూడా ఆ సంస్థ ఉపయోగించుకుంటున్నట్టు తెలిసిందని పేర్కొంది.
భారతప్రభుత్వ ఎంఎస్ఎంఇ మంత్రిత్వ శాఖకు ఎంఎస్ఎంఇ ఎగుమతుల ప్రోత్సాహక మండలితో ఎలాంటి సంబంధం లేదని ధ్రువీకరిస్తున్నట్టు ఆ ప్రకటనలో తెలిపింది. మండలికి సంబంధించిన నియామకాలు, పోస్టులు, పోస్టింగ్ లకు తమ శాఖ గుర్తింపు లేదని తెలియచేసింది. అలాంటి ప్రకటనలు, వర్గాల వలలో పడొద్దని ప్రజలకు ఇందుమూలంగా తెలియచేస్తున్నట్టు తెలిపింది.
పౌర విమానయాన మంత్రిత్వ శాఖ
దశలవారీగా ముఖ గుర్తింపు వ్యవస్థ  అమలు
- కోల్కతా, వారణాసి, పుణే, విజయవాడ, బెంగళూరు, ఢిల్లీ, హైదరాబాద్లలో మార్చి 2023 నాటికి ఎఫ్ఆర్ఎస్
ఫేషియల్ రికగ్నిషన్ సిస్టమ్  అనేది ఆయా విమానాశ్రయాలలో ప్రయాణీకులకు అవాంతరాలు లేని మేటి అనుభవాన్ని అందించడానికి వీలుగా ప్రభుత్వం చేపట్టింది. డిజీ యాత్ర చొరవలో భాగం. దీన్ని దశలవారీగా దేశంలో అమలు చేయాలన్నారు. ఆయా విమానాశ్రయాలలో 'డే ఆఫ్ ట్రావెల్' రిజిస్ట్రేషన్తో కూడిన డిజి యాత్ర బయోమెట్రిక్ బోర్డింగ్ సిస్టమ్ ప్రాథమిక పరీక్ష పూర్తయింది. భద్రత యొక్క కీలక అంశం. బ్యూరో ఆఫ్ సివిల్ ఏవియేషన్ సెక్యూరిటీ  దేశంలోని పౌర విమానయాన భద్రత కోసం రెగ్యులేటరీ అథారిటీ, ఇతర సంబంధిత ఏజెన్సీలు, వాటాదారులతో సంప్రదించి, ఎప్పటికప్పుడు విమానాశ్రయాలలో భద్రతా ఏర్పాట్లను సమీక్షిస్తుంది మరియు అవసరానికి అనుగుణంగా భద్రతా వ్యవస్థను ఆధునికీకరిస్తుంది. పౌర విమానయాన మంత్రిత్వ శాఖ సహాయ మంత్రి జనరల్  వి.కె. సింగ్  ఈ రోజు రాజ్యసభలో అడిగిన ఒక ప్రశ్నకు ఇచ్చిన లిఖిత పూర్వక సమాధానంలో ఈ సమాచారాన్ని అందించారు.
ప్రధాన మంత్రి కార్యాలయం
సిఎస్ఐఆర్ స్థాపక దినోత్సవం నాడు సిఎస్ఐఆర్ సిబ్బంది కి అభినందనలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ కౌన్సిల్ ఫర్ సైంటిఫిక్ అండ్ ఇండస్ట్రియల్ రిసర్చ్  స్థాపక దినోత్సవం నాడు సిఎస్ఐఆర్ సిబ్బంది కి అభినందనలు తెలిపారు.
సిఎస్ఐఆర్ స్థాపక దినోత్సవం సందర్భం లో సిఎస్ఐఆర్ తో సంబంధం కలిగివున్న వారందరికీ ఇవే అభినందనలు. భారతదేశం లో విజ్ఞాన శాస్త్ర పరిశోధన ను, నూతన ఆవిష్కరణలను ప్రోత్సహించడంలో సిఎస్ఐఆర్ ముందుంది. కోవిడ్-19 తో పోరాటంలో కూడా వారు గొప్ప పాత్ర ను పోషిస్తున్నారు. సిఎస్ఐఆర్ తన భావి ప్రయత్నాల్లో చక్కని విజయాలను సాధించాలని ఆశిస్తూ, నా శుభాకాంక్షలను తెలియజేస్తున్నాను’’ అని ఒక ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
మధ్య ప్రదేశ్ లోని రీవా లో త్వరలో ఒక విమానాశ్రయం ఏర్పాటు కాబోతున్నందుకు అక్కడి ప్రజల కు అభినందనల ను వ్యక్తం చేసిన ప్రధాన మంత్రి
మధ్య ప్రదేశ్ లోని రీవా జిల్లా లో త్వరలో ఒక విమానాశ్రయం రూపుదాల్చనున్న నేపథ్యం లో అక్కడి ప్రజల కు ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు. ఈ విమానాశ్రయాన్ని నిర్మిస్తున్నందున రీవా ప్రజలు మరియు ఆ పరిసర ప్రాంతాల లోని ప్రజల జీవనం సులభతరం అవుతుంది అని శ్రీ నరేంద్ర మోదీ అన్నారు.
రీవా నుండి పార్లమెంటు లో సభ్యత్వాన్ని కలిగివున్న శ్రీ జనార్దన్ మిశ్ర చేసిన ఒక ట్వీట్ కు ప్రధాన మంత్రి ప్రతిస్పందిస్తూ, ఒక ట్వీట్ లో -
‘‘అనేకానేక అభినందన లు. ఈ విమానాశ్రయం రూపుదాల్చడదం తో రీవా మరియు చుట్టుపక్కల ప్రాంతాల ప్రజల జీవనం సులభతరం అవుతుంది. మరి వారు అభివృద్ధి తాలూకు వేగ గతి తో జత పడతారు.’’ అని పేర్కొన్నారు.
ప్రధాన మంత్రి కార్యాలయం
ఇండియా - మధ్య ఆసియా వర్చువల్ శిఖరాగ్ర సమ్మేళనం
ప్రధానమంత్రి నరేంద్ర మోదీ తొలి ఇండియా -సెంట్రల్ ఆసియా శిఖరాగ్ర సమావేశం వర్చువల్ విధానంలో జనవరి 27,2022 న జరిగింది. ఈ సమావేశానికి రిపబ్లిక్ ఆప్ కజకస్థాన్ అధ్యక్షుడు, కిర్గిజ్ రిపబ్లిక్, రిపబ్లిక్ ఆఫ్ తజకిస్థాన్, తుర్కుమెనిస్థాన్ , రిపబ్లిక్ ఆఫ్ ఉజ్బెకిస్థాన్ అధ్యక్షులు హాజరయ్యారు.
ఇండియా - సెంట్రల్ ఆసియా తొలి శిఖరాగ్ర సమావేశం, ఇండియా- సెంట్రల్ ఆసియాదేశాల మధ్య దౌత్యపరమైనసంబంధాలు 30 సంవత్సరాలు నిండిన సమయంలో జరుగుతుండడం విశేషం.
ఈ శిఖరాగ్ర సమ్మేళనం సందర్భంగా ప్రధానమంత్రి శ్రీ నరేంద్ర మోదీ , సెంట్రల్ ఆసియా నాయకులు , ఇండియా -సెంట్రల్ ఆసియామధ్య సంబంధాలను తదుపరి ఉన్నత దశకు తీసుకువెళ్లే అంశం గురించి చర్చించారు. ఇందుకు సంబంధించి వారు ఒక చరిత్రాత్మక నిర్ణయం తీసుకుంటూ, శిఖరాగ్ర సమ్మేళనం యంత్రాంగాన్ని వ్యవస్థీకృతం చేసేందుకు నిర్ణయించారు. దీనిని ప్రతి రెండు సంవత్సరాలకు ఒకసారి నిర్వహించాలని నిర్ణయించారు. విదేశాంగమంత్రులు, వాణిజ్య మంత్రులు, సాంస్కృతిక మంత్రులు, భద్రతా మమండలి కార్యదర్శులు శిఖరాగ్ర సమ్యేళనానికి తగిన నేపథ్యాన్ని సిద్ధం చేసేందుకు రెగ్యులర్ సమావేశాలు నిర్వహించేందుకు నిర్ణయించారు. ఇండియా - సెంట్రల్ ఆసియా సెక్రటేరియట్ను న్యూఢిల్లీలో ఏర్పాటు చేయనున్నారు. ఇది నూతన ఏర్పాటుకుమద్దతునిస్తుంది.
వాణిజ్యం ,కనెక్టివిటీ, అభివృద్ధి ,సహకారం, రక్షణ , భద్రత , ప్రత్యేకించి సంస్కృతి ,ప్రజల మధ్య పరస్పర సంబంధాలపై సహకారానికి సంబంధించిన ప్రతిపాదనలపై నాయకులు చర్చించారు.
వీటిలో ఇంధనం, అనుసంధానత, ఆప్ఘనిస్థాన్పై సీనియర్ అధికారులస్థాయిలో సంయుక్త వర్కింగ్ గ్రూప్ లు, చబ్బార్ పోర్టును ఉపయోగించడం, మధ్య ఆసియా దేశాలలో బౌద్ధ ఎగ్జిబిషన్లు, సాధారణంగా వినియోగించే పదాలపై ఇండియా- సెంట్రల్ ఆసియా డిక్షనరీ, సంయుక్తంగా ఉగ్రవాద వ్యతిరేక కార్యకలాపాల నిర్వహణ, ఏటా సెంట్రల్ ఆసియా దేశాల నుంచి వందమంది యువజన ప్రతినిధి బృందాన్ని ఇండియాలో పర్యటనకు ఏర్పాటు చేయడం, సెంట్రల్ ఏసియా దౌత్యవేత్తలకు ప్రత్యేక కోర్సు నిర్వహించడం ఇందులో ఉన్నాయి.
ప్రధానమంత్రి నరేంద్ర మోదీ ఆప్ఘనిస్థాన్ లో పరిస్థితులపై సెంట్రల్ ఆసియా నాయకులతో చర్చించారు. ఈ నాయకులు శాంతియుత, భద్రమైన, సుస్థిర ఆప్ఘనిస్థాన్కు తమ బలమైన మద్దతును పునరుద్ఘాటించారు. ఇది వాస్తవ ప్రాతినిధ్యపూర్వకంగా, అన్నివర్గాలను కలుపుకుపోయే రీతిలో ఉండాలన్నారు. ఆఫ్ఘనిస్థాన్ ప్రజలకు మానవతా సహాయం అందించడం కొనసాగించడానికి ఇండియా కట్టుబడి ఉందని ప్రధానమంత్రి
తమ అభిప్రాయాన్ని తెలియజేశారు.
ఇందుకు సంబంధించి సంయుక్త డిక్లరేషన్ను నాయకులు చేపట్టారు. ఇది ఇండియా - సెంట్రల్ ఆసియా భాగస్వామ్యానికి చిరకాల, సమగ్ర ఉమ్మడి దార్శనికతను ప్రతిబింబిస్తోంది.
రక్షణ మంత్రిత్వ శాఖ
ఉమ్మడి విన్యాసాలు ప్రారంభించిన భారత్ - బాంగ్లాదేశ్ సైన్యాలు
మేఘాలయలోని ఉమ్రోయిలో సంప్రీతి -XI
భారత్, బాంగ్లాదేశ్ల మధ్య వార్షిక ఉమ్మడి సైనిక విన్యాసాలు సంప్రతీ 11 ఎడిషన్ 03 అక్టోబర్ 2023న మేఘాలయలోని ఉమ్రోయ్లో ప్రారంభమయ్యాయి. ఇరు దేశాలు మార్చి మార్చి నిర్వహించే ఈ విన్యాసాలు బలమైన ద్వైపాక్షిక రక్షణ సహకార చొరవలకు సంకేతంగా ఉంటాయి. 2009లో అస్సాంలోని జోర్హాత్లో ప్రారంభమైన తర్వాత 2022వరకు పది ఎడిషన్లుగా విజయవంతమై విన్యాసాలు నిర్వహించడం జరిగింది.
(దాదాపు 14 రోజులకు షెడ్యూల్ చేసిన సంప్రీతి - XI లో ఇరు పక్షాల నుంచి దాదాపు 350మంది సిబ్బందిని కలిగి ఉంటుంది. ఇరు సైన్యాల మధ్య అంతర్ కార్యాచరణను పెంచుకోవడం, వ్యూహాత్మక కవాతులను పెంచుకోవడం, ఉత్తమ ఆచరణలను ప్రోత్సహించవలసిన ప్రాముఖ్యతను ఈ విన్యాసాలు పట్టి చూపుతాయి.
బాంగ్లాదేశ్ కంటింజెంట్లో 52 బాంగ్లాందేశ్ ఇన్ఫాంట్రీ బ్రిగేడ్ కమాండెంట్ అయిన బ్రిగేడియర్ జనరల్ మహమ్మద్ మఫిజుల్ ఇస్లాం రషీద్ 170 మంది సిబ్బందికి నాయకత్వం వహిస్తున్నారు. బాంగ్లాదేశ్ సైన్యపు లీడ్ యూనిట్ 27 బాంగ్లాదేశ్ ఇన్ఫాంట్రీ రెజిమెంట్. భారత కంటింజెంట్ ప్రధానంగా రాజ్పుట్ రెజిమెంట్ బెటాలియన్కు చెందిన దళాలను కలిగి ఉంది. మౌంటెన్ బ్రిగేడ్ కమాండర్ బ్రిగేడియర్ ఎస్కె ఆనంద్ నాయకత్వం వహిస్తున్నారు. అంతేకాకుండా ఈ విన్యాసాలలోఇరు పక్షాలకు చెందిన శతఘ్నిదళాలు, ఇంజినీర్లు, సహాయక ఆయుధాల, సేవలకు చెందిన భిన్న యూనిట్ల సిబ్బంది కూడా పాలుపంచుకుంటారు.
యుఎన్ ఆదేశాలలో అధ్యాయం VII ప్రకారం ఉపసంప్రదాయ కార్యకలాపాలు నిర్వహించడం అన్నది కేంద్రంగా సంప్రీతి -XI లొ కమాండ్ పోస్ట్ ఎక్సర్సైజ్ , క్షేత్ర శిక్షణ విన్యాసం  లు ఉండి, వాలిడేషన్ విన్యాసంతో ముగుస్తుంది.
ప్రతి కంటింజెంట్ నుంచి 20మంది అధికారులు సిపిఎక్స్లో పాల్గొంటూ, చర్చల అనంతరం నిర్ణయాలు తీసుకోవడంపై దృష్టి పెడతారు. దీని తర్వాత ఎఫ్టిఎక్స్ జరుగుతుంది. ఇందులో క్షేత్రస్థాయి కార్యకలాపాలను ధ్రువీకరిస్తారు.
బందీలను కాపాడడం, గుంపులను నియంత్రించే చర్యలు, తీవ్రవాద వ్యతిరేక ఆపరేషన్లలో హెలికాప్టర్లను ఉపయోగించడం సహా తీవ్రవాద వ్యతిరేక కార్యకలాపాల కోసం ఉమ్మడి వ్యూహాత్మక కసరత్తుల పరంపర ఎఫ్టిఎక్స్లో ఉంటుంది. వాలిడేషన్ విన్యాసాన్ని 14 &15 అక్టో6బర్ 2023న అస్సాంలోని దర్రంగా ఫీల్డ్ ఫైరింగ్ రేంజ్లో నిర్వహిస్తారు. ఈ విన్యాసాల క్రమంలో, పాలుపంచుకుంటున్నవారు ఆత్మనిర్భర్ పరికరాల ప్రదర్శన పరాక్రమాన్ని వీక్షించే అవకాశం కలుగుతుంది.
సంప్రీతి -XI భారత్, బాంగ్లాదేశ్ల మధ్య రక్షణ సహకారాన్ని, లోతైన ద్వైపాక్షిక సంబంధాలను పెంపొందించడం, సాంస్కృతిక అవగాహణ, ఉపసంప్రదాయ కార్యకలాపాలలో ఉమ్మడి అనుభవాల నుంచి పరస్పర లబ్ధిని మరింత పెంచేందుకు హామీ ఇస్తుంది.
చట్ట, న్యాయ మంత్రిత్వ శాఖ
కర్ణాటక హైకోర్టు అదనపు న్యాయమూర్తులుగా శ్రీ రాజేంద్ర బాదామికర్ మరియు సుశ్రీ ఖాజీ జయబున్నీసా మొహియుద్దీన్లను రాష్ట్రపతి నియమించారు.
భారత రాజ్యాంగంలోని ఆర్టికల్ 224 లోని క్లాజ్  ద్వారా ఇవ్వబడిన అధికారం ద్వారా భారత రాష్ట్రపతి.. శ్రీ రాజేంద్ర బాదామికర్, మరియు సుశ్రీ ఖాజీ జయబున్నిసా మొహియుద్దీన్లను కర్ణాటక హైకోర్టు అదనపు న్యాయమూర్తులుగా నియమించారు. వారు తమ కార్యాలయాల బాధ్యతలు స్వీకరించిన తేదీ నుండి రెండు సంవత్సరాల పాటు ఈ పదవిలో కొనసాగుతారు. దీనికి సంబంధించి నోటిఫికేషన్ను న్యాయశాఖ, న్యాయ మంత్రిత్వ శాఖ 22 మార్చి 2021 న జారీ చేసింది.
శ్రీ రాజేంద్ర బాదామికర్, బి.ఎస్.సి, ఎల్.ఎల్.బి ,అక్టోబర్ 18, 1993 న జ్యుడిషియల్ సర్వీస్లో మున్సిఫ్గా చేరారు. సివిల్ జడ్జి, జిల్లా జడ్జి మరియు సెషన్స్ జడ్జ్ పదవుల్లో 26 సంవత్సరాలకు పైగా పనిచేశారు. కర్ణాటక హైకోర్టు రిజిస్ట్రార్ గా కూడా విధులు నిర్వర్తించారు. ప్రస్తుతం ఆయన బెంగళూరులోని కర్ణాటక హైకోర్టు రిజిస్ట్రార్ జనరల్గా పనిచేస్తున్నారు.
సుశ్రీ ఖాజీ జయబున్నిసా మొహియుద్దీన్, బి.ఎస్.సి, ఎల్.ఎల్.ఎమ్, అక్టోబర్ 18, 1993 న మున్సిఫ్గా జ్యుడిషియల్ సర్వీసులో చేరారు. మరియు సివిల్ జడ్జి, ప్రిన్సిపల్ డిస్ట్రిక్ట్ మరియు సెషన్స్ జడ్జిల కేడర్లలో 26 సంవత్సరాలకు పైగా పనిచేశారు. ఆమె కర్ణాటక హైకోర్టు రిజిస్ట్రార్  గా విధులు నిర్వర్తించారు. ప్రస్తుతం ఆమె బెంగళూరులోని కర్ణాటక హైకోర్టు రిజిస్ట్రార్  గా పనిచేస్తున్నారు.
ప్రధాన మంత్రి కార్యాలయం
దేశం లో కోవిడ్-19 కి సంబంధించిన స్థితి ని సమీక్షించడానికి జరిగిన ఒక ఉన్నత స్థాయి సమావేశానికి అధ్యక్షత వహించిన ప్రధాన మంత్రి
వైద్య సంబంధి మౌలిక సదుపాయాల లభ్యత పై సమీక్షించిన ప్రధాన మంత్రి
ప్రధాన మంత్రి కి ప్రెజెంటేశన్ ను ఇచ్చిన 3 సాధికార సమూహాలు
ఆరోగ్య సంబంధి మౌలిక సదుపాయాల ను వెంటనే ఉన్నతీకరించాలంటూ అధికారుల ను ఆదేశించిన ప్రధాన మంత్రి
దేశం అంతటా కోవిడ్-19 సంబంధి స్థితి ని సమీక్షించడం కోసం నిర్వహించిన ఉన్నతాధికారుల సమావేశాని కి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఆయన దేశం లో ఆక్సీజన్ అందుబాటు, మందులు, ఆరోగ్య సంరక్షణ పరమైన మౌలిక సదుపాయాలు, వగైరాలకు సంబంధించి ప్రస్తుతం ఉన్న స్థితి ని సమీక్షించారు.
ప్రాణవాయువు సరఫరా ను పెంచడానికి కృషి చేస్తున్న సాధికార సమూహం దేశం లో ఆక్సీజన్ లభ్యత, సరఫరా ల దిశ లో జోరు ను తీసుకురావడానికి జరుగుతున్న ప్రయాసల ను గురించి ప్రధాన మంత్రి కి వివరించింది. రాష్ట్రాలకు ఆక్సీజన్ కేటాయింపు ను పెంచడం గురించి వారు ప్రధాన మంత్రి కి తెలియజేశారు. దేశం లో 2020 ఆగస్టు నాటికి లిక్విడ్ మెడికల్ ఆక్సీజన్  ఉత్పత్తి రోజు కు 5,700 ఎమ్ టి గా ఉండగా, ప్రస్తుతం  8922 ఎమ్ టి కి పెరిగిందన్న సంగతి కూడా చర్చ కు వచ్చింది. ఎల్ఎమ్ఒ దేశీయ ఉత్పత్తి 2021 ఏప్రిల్ ఆఖరు కల్లా రోజు కు 9250 ఎమ్ టి ని మించవచ్చన్న అంచనా ఉంది.
పిఎస్ఎ ఆక్సీజన్ ప్లాంటుల ను వీలైనంత త్వరగా ప్రారంభించడానికి రాష్ట్రాల ప్రభుత్వాల తో కలసి పనిచేయాలని ఉన్నతాధికారుల కు ప్రధాన మంత్రి దిశానిర్దేశం చేశారు. పిఎస్ఎ ఆక్సీజన్ ప్లాంటుల ను స్థాపించేలా రాష్ట్రాల ను ప్రోత్సహిస్తున్నట్లు అధికారులు కూడా ప్రధాన మంత్రి కి తెలిపారు.
ఆక్సీజన్ ఎక్స్ ప్రెస్ రైల్వే సేవ లను నడుపుతున్న సంగతి ని, ఆక్సీజన్ టాంకర్ లను ఒక చోటు నుంచి మరొక చోటు కు తీసుకుపోవడానికి భారతీయ వాయు సేన చేపడుతున్న దేశీయ, అంతర్జాతీయ కార్యకలాపాలను గురించి ప్రధాన మంత్రి దృష్టి కి తీసుకురావడం జరిగింది.
పడక లు, ఐసీయూ ల లభ్యత ను పెంచడం కోసం చేపడుతున్న చర్యలను గురించిన సమాచారాన్ని వైద్య సంబంధి మౌలిక సదుపాయాల కల్పన- కోవిడ్ నిర్వహణ విధులలో నిమగ్నమైన సాధికార సమూహం ప్రధాన మంత్రి కి తెలిపింది. సంక్రమణ గొలుసు ను తెగగొట్టడానికి తీసుకొంటున్న ప్రయాసల ను గురించి కూడా ప్రధాన మంత్రి కి తెలియజేయడమైంది. రాష్ట్రాల లో సంబంధిత ఏజెన్సీ ల ద్వారా కోవిడ్ నిర్వహణ కు సంబంధించిన ప్రత్యేక మార్గదర్శనం, వ్యూహాలు సరైన పద్ధతి లో అమలు లోకి వచ్చేటట్టు శ్రద్ధ తీసుకోవాలి అని ప్రధాన మంత్రి నొక్కిచెప్పారు.
కోవిడ్ కు సంబంధించిన ప్రవర్తన శైలి ని గురించి ప్రజలలో అవగాహన ను పెంచేందుకు చేపట్టిన చర్యలను కమ్యూనికేశన్ పై పనిచేస్తున్న సాధికార సమూహం ప్రధాన మంత్రి కి తెలిపింది.
ఈ సమావేశం లో కేబినెట్ సెక్రట్రి, హోం శాఖ కార్యదర్శి, ఆర్ టి & హెచ్ సెక్రట్రి, ఐ ఎండ్ బి సెక్రట్రి, ఫార్మాస్యూటికల్స్ సెక్రట్రి, నీతి ఆయోగ్ మెంబరు, ఐసిఎమ్ ఆర్ డిజి, బయోటెక్నాలజీ సెక్రట్రి, ఇతర ఉన్నతాధికారులు పాల్గొన్నారు.